Çamlıca məscidi
Çamlıca məscidi (türk. Çamlıca Camii) — Türkiyənin İstanbul şəhərində yerləşən məscid. 29 mart 2013-cü ildə Üsküdarın Çamlıca səmtində inşasına başlanılan və 3 may 2019-cu ildə açılışı olan məscid respublika tarixinin ən böyük məscididir. 63 min nəfərlik tutumu və 6 minarəsi ilə 57 min 500 kvadratmetr sahəyə malikdir.. Məscid kompleksinə həmçinin muzey, rəsm qalereyası, kitabxana, 1000 nəfərlik konfrans zalı, 8 sənət emalatxanası və 3500 avtomobil üçün dayanacaq daxildir.